Դոկտ. Ռազմիկ Փանոսեան նախ ներկայացնելով «Գ. Կիւլպէնկեան» հիմնարկութեան հայկական համայնքներու բաժինի ամառնային գործունէութիւններն ու ծրագիրները` ըսաւ, որ հիմնարկութեան ընդհանուր նպատակը արեւմտահայերէնի պահպանման եւ տարածման մարդուժ պատրաստելն է: Մարդուժ հասկացողութեան մէջ կը մտնեն ոչ միայն ուսուցիչները, այլեւ` բոլոր անոնք, որոնք կ՛արտադրեն ու կը ստեղծեն արեւմտահայերէնով: